02012D0642 — SK — 02.10.2020 — 012.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B ROZHODNUTIE RADY 2012/642/SZBP z 15. októbra 2012 o reštriktívnych opatreniach voči Bielorusku (Ú. v. ES L 285 17.10.2012, s. 1)

Zmenené a doplnené:





Opravené a doplnené:









▼B

ROZHODNUTIE RADY 2012/642/SZBP

z 15. októbra 2012

o reštriktívnych opatreniach voči Bielorusku







Článok 1

1. Zakazuje sa predaj, dodávka, presun alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, ako aj vybavenia, ktoré by sa mohlo použiť na vnútornú represiu, do Bieloruska štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.

2. Zakazuje sa:

a) poskytovať priamo alebo nepriamo technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Bielorusku alebo na použitie v tejto krajine v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

b) poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Bielorusku alebo na použitie v tejto krajine v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávku, presun alebo vývoz týchto položiek alebo na poskytnutie súvisiacej technickej pomoci, sprostredkovateľských alebo iných služieb;

c) vedome a úmyselne sa zúčastňovať na činnostiach, ktorých cieľom alebo dôsledkom je obchádzanie zákazov uvedených v písmenách a) alebo b).

Článok 2

1. Článok 1 sa nevzťahuje na:

a) predaj, dodávku, presun alebo vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely alebo na programy Organizácie Spojených národov (OSN) a Únie zamerané na budovanie inštitúcií, alebo na operácie EÚ a OSN zamerané na krízové riadenie;

b) predaj, dodávku, presun alebo vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Únie a jej členských štátov v Bielorusku;

c) poskytovanie technickej pomoci, sprostredkovateľských služieb alebo iných služieb v súvislosti s takýmto vybavením alebo programami a operáciami;

d) poskytovanie finančných prostriedkov a finančnej pomoci v súvislosti s takýmto vybavením alebo programami a operáciami,

pod podmienkou, že takýto vývoz a takúto pomoc vopred schválil dotknutý príslušný orgán.

2. Článok 1 sa nevzťahuje na ochranné odevy vrátane nepriestrelných viest a vojenských heliem, ktoré do Bieloruska výlučne pre svoju osobnú potrebu dočasne vyváža personál OSN a Únie alebo jej členských štátov, zástupcovia médií a humanitárni a rozvojoví pracovníci a sprievodný personál.

▼M11

3. Článok 1 sa nevzťahuje na biatlonové vybavenie, ktoré spĺňa špecifikácie vymedzené v pravidlách podujatí a súťaží Medzinárodnej biatlonovej únie (IBU).

▼M12

4. Odchylne od článku 1 môžu členské štáty povoliť predaj, dodávku, presun alebo vývoz športových guľovníc malého kalibru, športových pištolí malého kalibru a malokalibrového streliva, ktoré sú určené výlučne na použitie na športových podujatiach a na športový tréning, alebo poskytovanie technickej pomoci alebo sprostredkovateľských služieb, finančných prostriedkov alebo súvisiacej finančnej pomoci.

Únia prijme potrebné opatrenia na určenie príslušných položiek, na ktoré sa má vzťahovať tento odsek.

5. Dotknutý členský štát upovedomí ostatné členské štáty a Komisiu o svojom úmysle udeliť povolenie podľa odseku 4 aspoň desať dní pred udelením povolenia, vrátane druhu a množstva dotknutého vybavenia a účelu na ktorý je určené, alebo povahy pomoci alebo súvisiacich služieb.

▼B

Článok 3

1. Členské štáty prijímajú potrebné opatrenia, aby zabránili vstupu alebo prechodu cez svoje územia osobám, ktoré:

a) sú zodpovedné za vážne porušenia ľudských práv alebo za represie voči občianskej spoločnosti a demokratickej opozícii, alebo ktorých činnosti iným spôsobom vážne ohrozujú demokraciu alebo právny štát v Bielorusku, alebo všetkým osobám, ktoré sú s nimi spájané;

b) majú prospech z Lukašenkovho režimu alebo ho podporujú,

ako sa uvádza v ►M10 prílohe ◄ .

2. V odseku 1 sa členským štátom neukladá povinnosť odmietnuť vstup na svoje územie svojim vlastným štátnym príslušníkom.

3. Odsek 1 sa uplatňuje bez toho, aby boli dotknuté prípady, keď je členský štát viazaný povinnosťou podľa medzinárodného práva, a to:

a) ak je hostiteľskou krajinou medzinárodnej medzivládnej organizácie;

b) ak je hostiteľskou krajinou medzinárodnej konferencie organizovanej Organizáciou Spojených národov alebo pod jej záštitou;

c) podľa mnohostrannej dohody, ktorou sa priznávajú výsady a imunity; alebo

d) podľa Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

4. Odsek 3 sa považuje za uplatniteľný tiež v prípadoch, ak je členský štát hostiteľskou krajinou Organizácie pre bezpečnosť a spoluprácu v Európe (OBSE).

5. Rada bude náležite informovaná o všetkých prípadoch, v ktorých členský štát udelí výnimku podľa odsekov 3 alebo 4.

6. Členské štáty môžu udeliť výnimky z opatrení uložených v odseku 1, ak je vycestovanie odôvodnené na základe naliehavej humanitárnej potreby alebo na základe účasti na medzivládnych zasadnutiach vrátane tých, ktoré podporuje alebo ktorých hostiteľom je Únia, alebo tých, ktorých hostiteľskou krajinou je členský štát predsedajúci OBSE, na ktorých sa vedie politický dialóg, ktorý priamo podporuje demokraciu, ľudské práva a právny štát v Bielorusku.

7. Členský štát, ktorý si želá udeliť výnimky uvedené v odseku 6, toto želanie písomne oznámi Rade. Výnimka sa považuje za udelenú, pokiaľ jeden alebo viac členov Rady nevznesie písomne námietku do dvoch pracovných dní od doručenia oznámenia o navrhovanej výnimke. V prípade, že jeden alebo viac členov Rady vznesie námietku, Rada môže rozhodnúť o udelení navrhovanej výnimky kvalifikovanou väčšinou hlasov.

8. V prípadoch, keď členský štát povolí ktorejkoľvek osobe uvedenej na zozname v ►M10 prílohe ◄ vstup na svoje územie alebo prechod cez svoje územie podľa odsekov 3, 4, 6 a 7, obmedzí sa toto povolenie na účel, na ktorý sa udeľuje, a na osobu, ktorej sa týka.

Článok 4

1. Zmrazujú sa všetky finančné prostriedky a hospodárske zdroje, ktoré sú vo vlastníctve, držbe alebo pod kontrolou:

a) osôb, subjektov alebo orgánov, ktoré sú zodpovedné za vážne porušenia ľudských práv alebo za represie voči občianskej spoločnosti a demokratickej opozícii, alebo ktorých činnosti iným spôsobom vážne ohrozujú demokraciu alebo právny štát v Bielorusku, alebo všetkých fyzických alebo právnických osôb, subjektov alebo orgánov s nimi spojených, ako aj právnických osôb, subjektov alebo orgánov v ich vlastníctve alebo pod ich kontrolou;

b) fyzických alebo právnických osôb, subjektov alebo orgánov, ktoré majú z podpory Lukašenkovho režimu prospech, ako aj právnických osôb, subjektov alebo orgánov v ich vlastníctve alebo pod ich kontrolou,

ako sa uvádza v ►M10 prílohe ◄ .

2. Žiadne finančné prostriedky ani hospodárske zdroje sa priamo ani nepriamo nesprístupnia takýmto fyzickým alebo právnickým osobám, subjektom alebo orgánom uvedeným v ►M10 prílohe ◄ alebo v ich prospech.

Článok 5

1. Príslušný orgán členského štátu môže povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, potom, ako stanoví, že dotknuté finančné prostriedky alebo hospodárske zdroje sú:

a) potrebné na uspokojenie základných potrieb ktorejkoľvek osoby uvedenej v ►M10 prílohe ◄ a jej nezaopatrených rodinných príslušníkov vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

b) určené výlučne na zaplatenie primeraných poplatkov odborníkom a úhradu výdavkov, ktoré vznikli v súvislosti s poskytnutím právnych služieb;

c) určené výlučne na zaplatenie poplatkov alebo úhradu nákladov na bežnú držbu alebo správu zmrazených finančných prostriedkov alebo hospodárskych zdrojov;

d) potrebné na mimoriadne výdavky pod podmienkou, že príslušný orgán oznámil všetkým ostatným príslušným orgánom a Komisii najmenej dva týždne pred udelením povolenia dôvody, na základe ktorých sa domnieva, že by osobitné povolenie malo byť udelené; alebo

e) určené na platbu na účet alebo z účtu diplomatickej misie alebo konzulárneho úradu alebo medzinárodnej organizácie, ktorá v súlade s medzinárodným právom požíva imunity, pokiaľ sú takéto platby určené na oficiálne účely diplomatickej misie alebo konzulárneho úradu alebo medzinárodnej organizácie.

Členské štáty informujú ostatné členské štáty a Komisiu o každom povolení udelenom podľa tohto článku.

2. Článok 4 ods. 2 sa nevzťahuje na tieto prostriedky pripísané na zmrazené účty:

a) úroky alebo iné výnosy z týchto účtov alebo

b) platby splatné na základe zmlúv, dohôd alebo záväzkov, ktoré sa uzavreli alebo ktoré vznikli pred dátumom, ku ktorému sa na tieto účty začali vzťahovať ustanovenia spoločnej pozície 2006/276/SZBP, rozhodnutia Rady 2010/639/SZBP alebo tohto rozhodnutia,

a pod podmienkou, že sa na takéto úroky, iné výnosy a platby naďalej vzťahuje článok 4 ods. 1 tohto rozhodnutia.

3. Článok 4 ods. 1 nebráni tomu, aby fyzická alebo právnická osoba, subjekt alebo orgán uvedené na zozname vykonali platbu splatnú na základe zmluvy uzavretej pred tým, ako takáto fyzická alebo právnická osoba, subjekt alebo orgán boli uvedené v zozname, pod podmienkou, že príslušný členský štát rozhodol, že príjemcom platby nie je priamo ani nepriamo fyzická alebo právnická osoba, subjekt alebo orgán, ktoré sú uvedené v článku 4 ods. 1.

Článok 6

▼M10

1. Rada na návrh členského štátu alebo vysokého predstaviteľa Únie pre zahraničné veci a bezpečnostnú politiku prijme zmeny v zozname uvedenom v prílohe podľa toho, ako si to vyžaduje politický vývoj v Bielorusku.

▼B

2. Rada oznámi svoje rozhodnutie vrátane dôvodov zaradenia do zoznamu dotknutej osobe buď priamo, ak je známa jej adresa, alebo prostredníctvom uverejnenia oznámenia, a poskytne dotknutej osobe možnosť vyjadriť pripomienky.

3. Ak sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu o tom príslušným spôsobom informuje.

Článok 7

S cieľom maximalizovať účinok vyššie uvedených opatrení Únia vyzve tretie štáty, aby prijali reštriktívne opatrenia podobné tým, ktoré sa uvádzajú v tomto rozhodnutí.

▼M14

Článok 8

1. Toto rozhodnutie sa uplatňuje do 28. februára 2021.

2. Toto rozhodnutie je predmetom nepretržitej revízie a obnovuje sa alebo sa mení podľa potreby, ak Rada nepovažuje jeho ciele za splnené.

▼B

Článok 9

Toto rozhodnutie nadobúda účinnosť 1. novembra 2012.

▼M10









PRÍLOHA

Osoby podľa článku 3 ods. 1 a článku 4 ods. 1







Priezvisko a meno Prepis z bieloruštiny do angličtiny Prepis z ruštiny do angličtiny Priezvisko a meno (v bieloruštine) Priezvisko a meno (v ruštine) Identifikačné údaje Odôvodnenie zaradenia do zoznamu 1. Navumau, Uladzimir Uladzimiravich Naumov, Vladimir Vladimirovich НАВУМАЎ, Уладзімір Уладзіміравіч НАУМОВ, Владимир Владимирович Dátum narodenia: 7.2.1956 Miesto narodenia: Smolensk (Rusko) Nepodnikol kroky na vyšetrenie prípadu nevyriešeného zmiznutia Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý minister vnútra a tiež bývalý veliteľ prezidentskej bezpečnostnej služby. Ako minister vnútra bol až do svojho odchodu z funkcie zo zdravotných dôvodov 6. apríla 2009 zodpovedný za potláčanie pokojných demonštrácií. Prezidentská kancelária mu poskytla rezidenciu v nomenklatúrnom obvode Drozdy v Minsku. V októbri 2014 mu prezident Lukašenko udelil rad „za zásluhy“ III. stupňa. 2. Paulichenka, Dzmitry Valerievich Pavlichenko, Dmitri Valerievich (Pavlichenko, Dmitriy Valeriyevich) ПАЎЛІЧЭНКА, Дзмітрый Валер'евіч ПАВЛИЧЕНКО, Дмитрий Валериевич Dátum narodenia: 1966 Miesto narodenia: Vicebsk Adresa: Белорусская ассоциация ветеранов спецподразделений войск МВД „Честь“ 220028, Минск Маяковского, 111 Kľúčová osoba v súvislosti s nevyriešeným zmiznutím Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý veliteľ jednotky zvláštneho nasadenia ministerstva vnútra (SOBR). Podnikateľ, veliteľ Združenia veteránov zo zvláštnych jednotiek ministerstva vnútra. 3. Sheiman, Viktar Uladzimiravich (Sheyman, Viktar Uladzimiravich) Sheiman, Viktor Vladimirovich (Sheyman, Viktor Vladimirovich) ШЭЙМАН, Bіктap Уладзіміравіч ШЕЙМАН, Виктор Владимирович Dátum narodenia: 26.5.1958 Miesto narodenia: Hrodnianska oblasť Adresa: Управлениe Делами Президента ул. К. Маркса, 38 220016, г. Минск Vedúci oddelenia manažmentu v rámci prezidentskej kancelárie. Zodpovedný za nevyriešené zmiznutie Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý tajomník bezpečnostnej rady. Šejman je naďalej osobitným asistentom/poradcom prezidenta. 4. Sivakau, Iury Leanidavich (Sivakau, Yury Leanidavich) Sivakov, Iury (Yurij, Yuri) Leonidovich СІВАКАЎ, Юрый Леанідавіч СИВАКОВ, Юрий Леонидович Dátum narodenia: 5.8.1946 Miesto narodenia: Onory, Sachalinská oblasť Adresa: Белорусская ассоциация ветеранов спецподразделений войск МВД „Честь“ 220028, Минск Маяковского, 111 Zorganizoval nevyriešené zmiznutie Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý minister cestovného ruchu a športu, bývalý minister vnútra a bývalý zástupca vedúceho prezidentskej kancelárie. ▼M15 5. Yuri Khadzimuratavich KARAEU Yuri Khadzimuratovich KARAEV Юрый Хаджымуратавіч КАРАЕЎ Юрий Хаджимуратович КАРАЕВ Minister vnútra, generálmajor milícií (policajný zbor) Dátum narodenia: 21.6.1966 Miesto narodenia: Ordzhonikidze, bývalý ZSSR (v súčasnosti Vladikavkaz, Ruská federácia) Pohlavie: muž Ako osoba vo vedúcej pozícii na Ministerstve vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 6. Genadz Arkadzievich KAZAKEVICH Gennadi Arkadievich KAZAKEVICH Генадзь Аркадзьевіч КАЗАКЕВІЧ Геннадий Аркадьевич КАЗАКЕВИЧ Prvý námestník na Ministerstve vnútra – náčelník trestných milícií, Plukovník milícií (policajný zbor) Dátum narodenia: 14.2.1975 Miesto narodenia: Minsk, bývalý ZSSR (v súčasnosti Bielorusko) Pohlavie: muž Ako prvý námestník ministra na Ministerstve vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 7. Aliaksandr Piatrovich BARSUKOU Aleksandr Petrovich BARSUKOV Аляксандр Пятровіч БАРСУКОЎ Александр Петрович БАРСУКОВ Námestník ministra na Ministerstve vnútra, generálmajor milícií (policajný zbor) Dátum narodenia: 29.4.1965 Miesto narodenia: Vetkovski, bývalý ZSSR (v súčasnosti Bielorusko) Pohlavie: muž Ako námestník ministra na Ministerstve vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 8. Siarhei Mikalaevich KHAMENKA Sergei Nikolaevich KHOMENKO Сяргей Мікалаевіч ХАМЕНКА Сергей Николаевич ХОМЕНКО Námestník ministra na Ministerstve vnútra, generálmajor milícií (policajný zbor) Dátum narodenia: 21.9.1966 Miesto narodenia: Jasinovataja, bývalý ZSSR (v súčasnosti Ukrajina) Pohlavie: muž Ako námestník ministra na Ministerstve vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 9. Yuri Genadzevich NAZARANKA Yuri Gennadievich NAZARENKO Юрый Генадзевіч НАЗАРАНКА Юрий Геннадьевич НАЗАРЕНКО Námestník ministra na Ministerstve vnútra – veliteľ vnútorných síl Dátum narodenia: 17.4.1976 Miesto narodenia: Slonim, bývalý ZSSR (v súčasnosti Bielorusko) Pohlavie: muž Ako námestník ministra na Ministerstve vnútra a veliteľ vnútorných síl Ministerstva vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020 (predovšetkým vnútorných síl pod jeho velením), najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 10. Khazalbek Baktibekavich ATABEKAU Khazalbek Bakhtibekovich ATABEKOV Хазалбек Бактібекавіч АТАБЕКАЎ Хазалбек Бахтибекович АТАБЕКОВ Zástupca veliteľa vnútorných síl Dátum narodenia: 18.3.1967 Pohlavie: muž Ako zástupca veliteľa vnútorných síl Ministerstva vnútra je zodpovedný za represie a zastrašovanie zo strany síl Ministerstva vnútra po prezidentských voľbách 2020 (predovšetkým vnútorných síl pod jeho velením), najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 11. Aliaksandr Valerievich BYKAU Alexander Valerievich BYKOV Аляксандр Валер’евіч БЫКАЎ Александр Валерьевич БЫКОВ Veliteľ špeciálnej jednotky rýchleho nasadenia (SOBR), podplukovník Pohlavie: muž Ako veliteľ špeciálnej jednotky rýchleho nasadenia (SOBR) Ministerstva vnútra je zodpovedný za represie a zastrašovanie zo strany síl SOBR po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia. 12. Aliaksandr Sviataslavavich SHEPELEU Alexander Svyatoslavovich SHEPELEV Аляксандр Святаслававіч ШЭПЕЛЕЎ Александр Святославович ШЕПЕЛЕВ Vedúci bezpečnostného oddelenia, Ministerstvo vnútra Dátum narodenia: 14.10.1975 Miesto narodenia: obec Rublevsk, Krugljanský okres, Mogiľovská oblasť, bývalý ZSSR (v súčasnosti Bielorusko) Pohlavie: muž Ako vedúci bezpečnostného oddelenia na Ministerstve vnútra sa podieľal na represiách a zastrašovaní zo strany síl Ministerstva vnútra po prezidentských voľbách 2020, najmä na svojvoľnom zatýkaní pokojných demonštrantov a zlom zaobchádzaní s nimi vrátane mučenia, ako aj na zastrašovaní novinárov a násilí na nich. 13. Dzmitry Uladzimiravich BALABA Dmitry Vladimirovich BALABA Дзмітрый Уладзіміравіч БАЛАБА Дмитрий Владимирович БАЛАБА Vedúci jednotky OMON („policajná jednotka špeciálneho nasadenia“) pri výkonnom výbore mesta Minsk Dátum narodenia: 1.6.1972 Miesto narodenia: obec Gorodilovo, Minská oblasť, bývalý ZSSR (v súčasnosti Bielorusko) Pohlavie: muž Ako veliteľ síl OMON v Minsku je zodpovedný za represie a zastrašovanie zo strany síl OMON v Minsku po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi vrátane mučenia, ako aj za zastrašovanie novinárov a násilie na nich. 14. Ivan Uladzimiravich KUBRAKOU Ivan Vladimirovich KUBRAKOV Іван Уладзіміравіч КУБРАКОЎ Иван Владимирович КУБРАКОВ Vedúci hlavného riaditeľstva pre vnútorné záležitosti výkonného výboru mesta Minsk Dátum narodenia: 5.5.1975 Miesto narodenia: obec Malinovka, Mogiľovská oblasť, bývalý ZSSR (v súčasnosti Bielorusko) Pohlavie: muž Ako vedúci hlavného riaditeľstva pre vnútorné záležitosti výkonného výboru mesta Minsk je zodpovedný za represie a zastrašovanie zo strany policajných síl po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi, ako aj za zastrašovanie novinárov a násilie na nich. 15. Maxim Aliaksandravich GAMOLA Maxim Alexandrovich GAMOLA Максім Аляксандравіч ГАМОЛА Максим Александрович ГАМОЛА Vedúci policajného oddelenia v mestskej časti Moskovski, Minsk Pohlavie: muž Ako vedúci policajného oddelenia v mestskej časti Moskovski, Minsk, je zodpovedný za represie a zastrašovanie pokojných demonštrantov v tejto mestskej časti po prezidentských voľbách 2020, najmä za svojvoľné zatýkanie, použitie neprimeranej sily a zlé zaobchádzanie vrátane mučenia. 16. Aliaksandr Mikhailavich ALIASHKEVICH Alexander Mikhailovich ALESHKEVICH Аляксандр Міхайлавіч АЛЯШКЕВІЧ Александр Михайлович АЛЕШКЕВИЧ Prvý námestník vedúceho miestneho oddelenia pre vnútorné záležitosti mestskej časti Moskovski, Minsk, riaditeľ kriminálnej polície Pohlavie: muž Ako prvý námestník vedúceho miestneho oddelenia pre vnútorné záležitosti v mestskej časti Moskovski, Minsk a riaditeľ kriminálnej polície je zodpovedný za represie a zastrašovanie pokojných demonštrantov v tejto mestskej časti po prezidentských voľbách 2020, najmä za svojvoľné zatýkanie, použitie neprimeranej sily a zlé zaobchádzanie vrátane mučenia. 17. Andrei Vasilievich GALENKA Andrey Vasilievich GALENKA Андрэй Васільевіч ГАЛЕНКА Андрей Васильевич ГАЛЕНКА Námestník vedúceho miestneho oddelenia pre vnútorné záležitosti mestskej časti Moskovski, Minsk, riaditeľ poriadkovej polície Pohlavie: muž Ako námestník vedúceho miestneho oddelenia pre vnútorné záležitosti v mestskej časti Moskovski, Minsk a riaditeľ poriadkovej polície je zodpovedný za represie a zastrašovanie pokojných demonštrantov v tejto mestskej časti po prezidentských voľbách 2020, najmä za svojvoľné zatýkanie, použitie neprimeranej sily a zlé zaobchádzanie vrátane mučenia. 18. Aliaksandr Paulavich VASILIEU Alexander Pavlovich VASILIEV Аляксандр Паўлавіч ВАСІЛЬЕЎ Александр Павлович ВАСИЛЬЕВ Vedúci oddelenia pre vnútorné záležitosti výkonného výboru Gomelskej/Homeľskej oblasti Dátum narodenia: 24.3.1975 Miesto narodenia: Mahilou/Mogilev, bývalý ZSSR (v súčasnosti Bielorusko) Pohlavie: muž Ako vedúci oddelenia pre vnútorné záležitosti výkonného výboru Gomelskej/Homeľskej oblasti je zodpovedný za represie a zastrašovanie pokojných demonštrantov v tejto oblasti po prezidentských voľbách 2020, najmä za ich svojvoľné zatýkanie, použitie neprimeranej sily voči nim a zlé zaobchádzanie s nimi vrátane mučenia. 19. Aleh Mikalaevich SHULIAKOUSKI Oleg Nikolaevich SHULIAKOVSKI Алег Мікалаевіч ШУЛЯКОЎСКІ Олег Николаевич ШУЛЯКОВСКИЙ Prvý námestník vedúceho oddelenia pre vnútorné záležitosti výkonného výboru Gomelskej/Homeľskej oblasti, riaditeľ kriminálnej polície Dátum narodenia: 26.7.1977 Pohlavie: muž Ako prvý námestník vedúceho oddelenia pre vnútorné záležitosti výkonného výboru Gomelskej/Homeľskej oblasti a riaditeľ kriminálnej polície je zodpovedný za represie a zastrašovanie pokojných demonštrantov v tejto oblasti po prezidentských voľbách 2020, najmä za ich svojvoľné zatýkanie, použitie neprimeranej sily voči nim a zlé zaobchádzanie s nimi vrátane mučenia. 20. Anatol Anatolievich VASILIEU Anatoli Anatolievich VASILIEV Анатоль Анатольевіч ВАСІЛЬЕЎ Анатолий Анатольевич ВАСИЛЬЕВ Námestník vedúceho oddelenia pre vnútorné záležitosti výkonného výboru Gomelskej/Homeľskej oblasti, riaditeľ poriadkovej polície Dátum narodenia: 26.1.1972 Miesto narodenia: Gomel/Homel, Gomelská/Homeľská oblasť, bývalý ZSSR (v súčasnosti Bielorusko Pohlavie: muž Ako námestník vedúceho oddelenia pre vnútorné záležitosti výkonného výboru Gomelskej/Homeľskej oblasti a riaditeľ poriadkovej polície je zodpovedný za represie a zastrašovanie pokojných demonštrantov v tejto oblasti po prezidentských voľbách 2020, najmä za ich svojvoľné zatýkanie, použitie neprimeranej sily voči nim a zlé zaobchádzanie s nimi vrátane mučenia. 21. Aliaksandr Viachaslavavich ASTREIKA Alexander Viacheslavovich ASTREIKO Аляксандр Вячаслававіч АСТРЭЙКА Александр Вячеславович АСТРЕЙКО Vedúci oddelenia pre vnútorné záležitosti výkonného výboru Brestskej oblasti, generálmajor milícií (policajného zboru) Dátum narodenia: 22.12.1971 Miesto narodenia: Kapyl, bývalý ZSSR (v súčasnosti Bielorusko) Pohlavie: muž Ako vedúci oddelenia pre vnútorné záležitosti výkonného výboru Brestskej oblasti a generálmajor milícií je zodpovedný za represie a zastrašovanie pokojných demonštrantov v tejto oblasti po prezidentských voľbách 2020, najmä za ich svojvoľné zatýkanie, použitie neprimeranej sily voči nim a zlé zaobchádzanie s nimi vrátane mučenia. 22. Leanid ZHURAUSKI Leonid ZHURAVSKI Леанід ЖУРАЎСКІ Леонид ЖУРАВСКИЙ Vedúci jednotky OMON („policajná jednotka špeciálneho nasadenia“) vo Vitebsku Dátum narodenia: 20.9.1975 Pohlavie: muž Ako veliteľ síl OMON vo Vitebsku je zodpovedný za represie a zastrašovanie zo strany síl OMON vo Vitebsku po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi. 23. Mikhail DAMARNACKI Mikhail DOMARNATSKY Міхаіл ДАМАРНАЦКІ Михаил ДОМАРНАЦКИЙ Vedúci jednotky OMON („policajná jednotka špeciálneho nasadenia“) v Gomeli/Homeli Pohlavie: muž Ako veliteľ síl OMON v Gomeli/Homeli je zodpovedný za represie a zastrašovanie zo strany síl OMON v Gomeli/Homeli po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi. 24. Maxim MIKHOVICH Maxim MIKHOVICH Максім МІХОВІЧ Максим МИХОВИЧ Vedúci jednotky OMON („policajná jednotka špeciálneho nasadenia“) v Breste, podplukovník Pohlavie: muž Ako veliteľ síl OMON v Breste je zodpovedný za represie a zastrašovanie zo strany síl OMON v Breste po prezidentských voľbách 2020, najmä za svojvoľné zatýkanie pokojných demonštrantov a zlé zaobchádzanie s nimi. 25. Aleh Uladzimiravich MATKIN Oleg Vladimirovitch MATKIN Алег Уладзіміравіч МАТКІН Олег Владимирович МАТКИН Vedúci oddelenia trestných a nápravných zariadení, Ministerstvo vnútra, generálmajor milícií (policajný zbor) Pohlavie: muž Ako vedúci oddelenia trestných a nápravných zariadení, do ktorého právomoci patria detenčné zariadenia Ministerstva vnútra, je zodpovedný za neľudské a ponižujúce zaobchádzanie so zadržiavanými občanmi, vrátane mučenia, páchané v uvedených detenčných zariadeniach po prezidentských voľbách 2020, ako aj za brutálny zásah proti pokojným demonštrantom. 26. Ivan Yurievich SAKALOUSKI Ivan Yurievich SOKOLOVSKI Іван Юр’евіч САКАЛОЎСКІ Иван Юрьевич СОКОЛОВСКИЙ Riaditeľ detenčného zariadenia Akrestina, Minsk Pohlavie: muž Ako riaditeľ detenčného zariadenia Akrestina v Minsku je zodpovedný za neľudské a ponižujúce zaobchádzanie (vrátane mučenia) s občanmi zadržiavanými v uvedenom detenčnom zariadení po prezidentských voľbách 2020. 27. Valeri Paulavich VAKULCHYK Valery Pavlovich VAKULCHIK Валéрый Пáўлавіч Валерий Павлович ВАКУЛЬЧИК Bývalý predseda Výboru pre štátnu bezpečnosť (KGB). V súčasnosti štátny tajomník Bezpečnostnej rady Bieloruska Dátum narodenia: 19.6.1964 Miesto narodenia: Radostovo, bývalý ZSSR (v súčasnosti Bielorusko) Pohlavie: muž Ako bývalý predseda Výboru pre štátnu bezpečnosť (KGB) je zodpovedný za účasť tohto výboru na represiách a zastrašovaní po prezidentských voľbách 2020, najmä za svojvoľné zatýkanie pokojných demonštrantov a členov opozície a zlé zaobchádzanie s nimi vrátane mučenia. 28. Siarhei Yaugenavich TSERABAU Sergey Evgenievich TEREBOV Сяргей Яўгенавіч ЦЕРАБАЎ Сергей Евгеньевич ТЕРЕБОВ Prvý podpredseda Výboru pre štátnu bezpečnosť (KGB) Dátum narodenia: 1972 Miesto narodenia: Borisov/Barisaw, bývalý ZSSR (v súčasnosti Bielorusko). Pohlavie: muž Ako prvý podpredseda Výboru pre štátnu bezpečnosť (KGB) je zodpovedný za účasť tohto výboru na represiách a zastrašovaní po prezidentských voľbách 2020, najmä za svojvoľné zatýkanie pokojných demonštrantov a členov opozície a zlé zaobchádzanie s nimi vrátane mučenia. 29. Dzmitry Vasilievich RAVUTSKI Dmitry Vasilievich REUTSKY Дзмітрый Васільевіч РАВУЦКІ Дмитрий Васильевич РЕУЦКИЙ Podpredseda Výboru pre štátnu bezpečnosť (KGB) Pohlavie: muž Ako podpredseda Výboru pre štátnu bezpečnosť (KGB) je zodpovedný za účasť tohto výboru na represiách a zastrašovaní po prezidentských voľbách 2020, najmä za svojvoľné zatýkanie pokojných demonštrantov a členov opozície a zlé zaobchádzanie s nimi vrátane mučenia. 30. Uladzimir Viktaravich KALACH Vladimir Viktorovich KALACH Уладзімір Віктаравіч КАЛАЧ Владимир Викторович КАЛАЧ Podpredseda Výboru pre štátnu bezpečnosť (KGB) Pohlavie: muž Ako podpredseda Výboru pre štátnu bezpečnosť (KGB) je zodpovedný za účasť tohto výboru na represiách a zastrašovaní po prezidentských voľbách 2020, najmä za svojvoľné zatýkanie pokojných demonštrantov a členov opozície a zlé zaobchádzanie s nimi vrátane mučenia. 31. Alieg Anatolevich CHARNYSHOU Oleg Anatolievich CHERNYSHEV Алег Анатольевіч ЧАРНЫШОЎ Олег Анатольевич ЧЕРНЫШЁВ Podpredseda Výboru pre štátnu bezpečnosť (KGB) Pohlavie: muž Ako podpredseda Výboru pre štátnu bezpečnosť (KGB) je zodpovedný za účasť tohto výboru na represiách a zastrašovaní po prezidentských voľbách 2020, najmä za svojvoľné zatýkanie pokojných demonštrantov a členov opozície a zlé zaobchádzanie s nimi vrátane mučenia. 32. Aliaksandr Uladzimiravich KANYUK Aleksandr Vladimirovich KONYUK Аляксандр Уладзіміравіч КАНЮК Александр Владимирович КОНЮК Bývalý generálny prokurátor Bieloruskej republiky Dátum narodenia: 11.7.1960 Miesto narodenia: Hrodna/Grodno, bývalý ZSSR (v súčasnosti Bielorusko) Pohlavie: muž Ako bývalý generálny prokurátor je zodpovedný za širokú mieru využívania trestného stíhania na účely diskvalifikácie opozičných kandidátov pred prezidentskými voľbami 2020 a na zabránenie tomu, aby občania vstupovali do Koordinačnej rady vytvorenej opozíciou v záujme napadnutia výsledkov uvedených volieb. 33. Lidzia Mihailauna YARMOSHINA Lidia Mikhailovna YERMOSHINA Лідзія Міхайлаўна ЯРМОШЫНА Лидия Михайловна ЕРМОШИНА Predsedníčka Ústrednej volebnej komisie (ÚVK) Dátum narodenia: 29.1.1953 Miesto narodenia: Slutsk, bývalý ZSSR (v súčasnosti Bielorusko) Pohlavie: žena Ako predsedníčka ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej vedenie najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 34. Vadzim Dzmitryevich IPATAU Vadim Dmitrievich IPATOV Вадзім Дзмітрыевіч ІПАТАЎ Вадим Дмитриевич ИПАТОВ Podpredseda Ústrednej volebnej komisie (ÚVK) Dátum narodenia: 30.10.1964 Miesto narodenia: Kolomyja, Ivanofrankivská oblasť, bývalý ZSSR (v súčasnosti Ukrajina) Pohlavie: muž Ako podpredseda ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej vedenie najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 35. Alena Mikalaeuna DMUHAILA Elena Nikolaevna DMUHAILO Алена Мікалаеўна ДМУХАЙЛА Елена Николаевна ДМУХАЙЛО Tajomníčka Ústrednej volebnej komisie (ÚVK) Dátum narodenia: 1.7.1971 Pohlavie: žena Ako tajomníčka ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej vedenie najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 36. Andrei Anatolievich GURZHY Andrey Anatolievich GURZHIY Андрэй Анатольевіч ГУРЖЫ Андрей Анатольевич ГУРЖИЙ Člen Ústrednej volebnej komisie (ÚVK) Dátum narodenia: 10.10.1975 Pohlavie: muž Ako člen kolégia ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 37. Volga Leanidauna DARASHENKA Olga Leonidovna DOROSHENKO Вольга Леанідаўна ДАРАШЭНКА Ольга Леонидовна ДОРОШЕНКО Členka Ústrednej volebnej komisie (ÚVK) Dátum narodenia: 1976 Pohlavie: žena Ako členka kolégia ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 38. Siarhei Aliakseevich KALINOUSKI Sergey Alekseevich KALINOVSKIY Сяргей Аляксеевіч КАЛІНОЎСКІ Сергей Алексеевич КАЛИНОВСКИЙ Člen Ústrednej volebnej komisie (ÚVK) Dátum narodenia: 3.1.1969 Pohlavie: muž Ako člen kolégia ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 39. Sviatlana Piatrouna KATSUBA Svetlana Petrovna KATSUBO Святлана Пятроўна КАЦУБА Светлана Петровна КАЦУБО Členka Ústrednej volebnej komisie (ÚVK) Dátum narodenia: 6.8.1959 Miesto narodenia: Podilsk, Odesská oblasť, bývalý ZSSR (v súčasnosti Ukrajina) Pohlavie: žena Ako členka kolégia ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 40. Aliaksandr Mikhailavich LASYAKIN Alexander Mikhailovich LOSYAKIN Аляксандр Міхайлавіч ЛАСЯКІН Александр Михайлович ЛОСЯКИН Člen Ústrednej volebnej komisie (ÚVK) Dátum narodenia: 21.7.1957 Pohlavie: muž Ako člen kolégia ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 41. Igar Anatolievich PLYSHEUSKI Ihor Anatolievich PLYSHEVSKIY Ігар Анатольевіч ПЛЫШЭЎСКІ Игорь Анатольевич ПЛЫШЕВСКИЙ Člen Ústrednej volebnej komisie (ÚVK) Dátum narodenia: 19.2.1979 Miesto narodenia: Ljubaň, bývalý ZSSR (v súčasnosti Bielorusko) Pohlavie: muž Ako člen kolégia ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 42. Marina Yureuna RAKHMANAVA Marina Yurievna RAKHMANOVA Марына Юр’еўна РАХМАНАВА Марина Юрьевна РАХМАНОВА Členka Ústrednej volebnej komisie (ÚVK) Dátum narodenia: 26.9.1970 Pohlavie: žena Ako členka kolégia ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 43. Aleh Leanidavich SLIZHEUSKI Oleg Leonidovich SLIZHEVSKI Алег Леанідавіч СЛІЖЭЎСКІ Олег Леонидович СЛИЖЕВСКИЙ Člen Ústrednej volebnej komisie (ÚVK) Dátum narodenia: 16.8.1972 Miesto narodenia: Hrodna/Grodno, bývalý ZSSR (v súčasnosti Bielorusko) Pohlavie: muž Ako člen kolégia ÚVK je zodpovedný za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci. 44. Irina Aliaksandrauna TSELIKAVETS Irina Alexandrovna TSELIKOVEC Ірына Аляксандраўна ЦЭЛІКАВЕЦ Ирина Александровна ЦЕЛИКОВЕЦ Členka Ústrednej volebnej komisie (ÚVK) Dátum narodenia: 2.11.1976 Miesto narodenia: Zhlobin, bývalý ZSSR (v súčasnosti Bielorusko) Pohlavie: žena Ako členka kolégia ÚVK je zodpovedná za pochybenia ÚVK v súvislosti s procesom prezidentských volieb 2020, nedodržiavanie základných medzinárodných noriem spravodlivosti a transparentnosti zo strany ÚVK a za falšovanie volebných výsledkov. ÚVK a jej kolégium najmä neodôvodnene odopreli volebnú účasť viacerým kandidátom opozície a pozorovateľom vo volebných miestnostiach kládli neprimerané obmedzenia. Na pokyn ÚVK boli tiež volebné komisie pod jej dohľadom zložené diskriminačným spôsobom v prospech štátnej moci.

▼M10 —————